Aiškinamasis raštas

Dėl Molėtų rajono savivaldybės mero pavaduotojo skyrimo ir darbo užmokesčio nustatymo

1. **Parengto tarybos sprendimo projekto tikslai ir uždaviniai.** Šio sprendimo projekto tikslas – išreikšti Tarybos narių daugumos politinę valią išrinkti Molėtų rajono savivaldybės mero pavaduotoją.
2. **Šiuo metu esantis teisinis reglamentavimas.** Pagal LR vietos savivaldos įstatymo 16 straipsnio 2 dalies 3 punkto nuostatas Savivaldybės mero pavaduotojo skyrimas mero teikimu yra išimtinė savivaldybės tarybos kompetencija. VSĮ 19 straipsnio 1 d. reglamentuoja, kad mero pavaduotojas skiriamas slaptu balsavimu. Laikoma, kad mero pavaduotojas paskirtas, jeigu už jo kandidatūrą balsavo visų savivaldybės tarybos narių dauguma. Savivaldybės meras teikia Vaidos Saugūnienės kandidatūrą skirti ją savivaldybės mero pavaduotoja (savivaldybės mero 2019 m. gegužės 8 d. potvarkis Nr. B3- „ Dėl kandidatūros teikimo tarybai skiri mero pavaduotoju“.

Savivaldybės mero darbo užmokestį reglamentuoja Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 d., 4 ir 5 str., priedėlio I dalies 5.2 p., Tarnybos Lietuvos valstybei stažo skaičiavimo taisyklės, patvirtintos Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“.

Pagal LR vietos savivaldos įstatymo 11 str. 6 d. nuostatas savivaldybės mero pavaduotojas turi būti paskirtas per du mėnesius nuo pirmojo išrinktos naujos savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos.

**3. Galimos teigiamos ir neigiamos pasekmės priėmus siūlomą tarybos sprendimo projektą.** Neigiamų pasekmių nenumatoma.

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** savivaldybės administracijos biudžeto lėšos.

**6. Vykdytojai, įvykdymo terminai**